**Lietošanas instrukcija: informācija lietotājam**

**Zeel T tabletes**

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits Jums teicis(-kusi).

- Saglabājiet šo instrukciju! Iespējams, ka vēlāk to vajadzēs pārlasīt.

* Ja Jums nepieciešama papildus informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas

attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

* Ja pēc 3 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt:**

* 1. Kas irZeel T tabletes un kādam nolūkam tās lieto
	2. Kas Jums jāzina pirmsZeel T tabletes lietošanas
	3. Kā lietotZeel T tabletes
	4. Iespējamās blakusparādības
	5. Kā uzglabāt Zeel T tabletes
	6. Iepakojuma saturs un cita informācija

**1. Kas ir Zeel T tabletes un kādam nolūkam tās lieto**

Artroze (īpaši ceļu locītavas artroze), poliartroze, spondiloartroze, pleca-lāpstiņas periartrīts.

Piezīme: Pacientiem ar akūtām sūdzībām par locītavu problēmām (piem., apsārtumu, pietūkumu, drudzis, pastāvīgiem vai nepazīstamiem simptomiem) jākonsultējas ar ārstu.

**2. Kas Jums jāzina pirms Zeel T tabletes lietošanas**

**Nelietojiet Zeel T tabletes šādos gadījumos:**

* ja Jums ir alerģija pret kādu no aktīvajām vielām vai jebkuru citu (6. punktā minēto) šo zāļu sastāvdaļu.
* Ja pašlaik ir aknu slimība vai ja tā ir bijusi anamnēzē, vai vienlaikus tiek lietotas hepatotoksiskas zāles, lietot tikai pēc konsultēšanās ar ārstu.

**Brīdinājumi un piesardzība lietošanā**

Satur laktozi. Ja jums ārsts ir teicis, ka Jums ir alerģija pret cukuru, pirms lietošanas konsultējieties ar savu ārstu.

Ja zāles tiek lietotas ilgāk nekā 4 nedēļas, jākontrolē aknu funkciju raksturlielumi,.

Jāievēro piesardzība, ja pacientam anamnēzē ir bijusi aknu slimība, vai, ja vienlaikus tiek lietotas hepatoksiskas zāles.

Nelietot grūtniecības un krūts barošanas periodā, jo sastāvā ietilpst *Sanguinaria*.

**Citas zāles un****Zeel T tabletes**

Mijiedarbība ar citām zālēm nav novērota. Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Zeel T tabletes kopā ar uzturu un dzērienu**

Mijiedarbība nav novērota

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Zeel T tabletes neietekmē spējas vadīt transportlīdzekļus un apkalpot mehānismus.

**Zeel T tabletes satur laktozi**

Ja ārsts Jums ir teicis, ka Jums ir kāda cukura nepanesība, pirms lietošanas konsultējieties ar savu ārstu.

**3. Kā lietot****Zeel T tabletes**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

Parasti lieto pa 1 tabletei 3-5 reizes dienā, ļaujot izšķīst tabletei zem mēles.

**Lietošana bērniem**

Nav pietiekošas pieredzes par lietošanu bērniem līdz 12 gadu vecumam, tādēļ lietot tikai pēc

konsultēšanās ar ārstu.

**Ja esat lietojis****Zeel T tabletes vairāk nekā noteikts**

Nav ziņojumu par pārdozēšanu.

**Ja esat aizmirsis lietot****Zeel T tabletes**

Nelietojiet dubultu devu, lai aizvietotu aizmirsto devu.

**Ja Jus pārtraucat lietot****Zeel T tabletes**

Ja Jums ir kādi jautājumi par šo zāļu lietošanu, jautājiet savam ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Ļoti retos gadījumos iespējamas paaugstinātas jutības reakcijas.

Ir saņemti atsevišķi ziņojumi par aknu enzīmu (transamināžu) paaugstinātu aktivitāti un paaugstinātu bilirubīna līmeni serumā līdz pat zāļu izraisītai dzeltei (ar zālēm saistītu toksisku hepatītu) terapijas laikā ar zālēm, kas satur *Sanguinaria* alkaloīdus. Šie simptomi normalizējās vai samazinājās, pārtraucot lietot zāles.

Ļoti retos gadījumos dažas dienas pēc zāļu lietošanas var rasties kuņģa-zarnu trakta darbības traucējumi vai ādas reakcijas.

Personām, kurām ir paaugstināta jutība pret zāļu sastāvdaļām (piem., arniku), retos gadījumos ir iespējamas paaugstinātas jutības reakcijas (līdz pat anafilaktiskām reakcijām).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Zeel T tabletes**

Uzglabāt bērniem neredzamā un nepieejamā vietā.

Uzglabāt oriģinālā iepakojumā, lai pasargātu no gaismas.

Nelietot šīs zāles pēc derīguma termiņa beigām, kas norādīts uz kastītes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Zeel T tabletes satur**

- Katra tablete satur aktīvās vielas:

|  |  |  |  |
| --- | --- | --- | --- |
| Cartilago suis | D 4 | 0,3 | mg |
| Funiculus umbilicalis suis | D 4 | 0,3 | mg |
| Embryo suis | D 4 | 0,3 | mg |
| Placenta suis | D 4 | 0,3 | mg |
| Toxicodendron quercifolium | D 2 | 0,54 | mg |
| Arnica montana | D 1 | 0,6 | mg |
| Solanum dulcamara | D 2 | 0,15 | mg |
| Symphytum officinale | D 8 | 0,15 | mg |
| Sanguinaria canadensis | D 3 | 0,45 | mg |
| Sulfur | D 6 | 0,54 | mg |
| Nadidum | D 6 | 0,03 | mg |
| Coenzymum A | D 6 | 0,03 | mg |
| Natrium diethyloxalaceticum | D 6 | 0,03 | mg |
| Acidum alpha-liponicum | D 6 | 0,03 | mg |
| Acidum silicicum | D 6 | 3 | mg |

- palīgvielas ir: laktozes monohidrāts (katra tablete satur aptuveni 300 mg laktozes), magnija stearāts.

**Zeel T tabletes ārējais izskats un iepakojums**

Baltas vai dzeltenīgi baltas apaļas tabletes ar noslīpinātām šķautnēm. Balta polipropilēna pudele ar vāciņu, kas iepakota kartona kastītē. Iepakojumā 50 tabletes.

**Reģistrācijas apliecības īpašnieks un ražotājs**

Biologische Heilmittel Heel GmbH

Dr.-Reckeweg-Str. 2-4

76532 Baden-Baden

Vācija

Šī lietošanas instrukcija pēdējo reizi pārskatīta 05/2016.